b'\n_START_ARTICLE_\nCri\xc8\x9b, Bra\xc8\x99ov\n_START_SECTION_\nBiserica\n_START_PARAGRAPH_\nPe locul actualei biserici se g\xc4\x83sea o biseric\xc4\x83 veche, din piatr\xc4\x83, consemnat\xc4\x83 documentar pentru prima dat\xc4\x83 \xc3\xaen 1270. Vechea biseric\xc4\x83 a fost demolat\xc4\x83 \xc3\xaen 1810 \xc8\x99i \xc3\xaen 1814 a \xc3\xaenceput construc\xc8\x9bia actualei biserici, \xc3\xaen stil neoclasic. _NEWLINE_\xc3\x8en secolul al XV-lea a fost ridicat un zid de incint\xc4\x83 cu contur oval neregulat. Se mai p\xc4\x83streaz\xc4\x83 patru din cele cinci turnuri ini\xc8\x9biale. \xc3\x8en sec. al XIX-lea a fost demolat zidul interior, iar \xc3\xaen 1909 au fost demolate par\xc8\x9bial magaziile pentru provizii. \xc3\x8en 1908, s-a practicat o poart\xc4\x83 prin turnul de vest, pentru a permite trecerea dricului. De aceea, turnul se nume\xc8\x99te \xc3\xaen prezent Leichenturm (turnul cadavrelor)._NEWLINE_Turnul din sud, \xc3\xaen care se g\xc4\x83sea poarta principal\xc4\x83, fusese prev\xc4\x83zut cu ghidaje pentru poarta buscat\xc4\x83. Acesta s-a n\xc4\x83ruit \xc3\xaen 1925. \xc3\x8en 1955 s-a n\xc4\x83ruit \xc8\x99i turnul din nord, dar a fost reconstruit \xc3\xaen 1957, cu dou\xc4\x83 etaje._NEWLINE_\xc3\x8en biseric\xc4\x83 se g\xc4\x83sesc l\xc4\x83zi datate 1666 \xc8\x99i 1724. B\xc4\x83ncile pictate dateaz\xc4\x83 din anul 1793. Pe clopote sunt inscrip\xc8\x9biona\xc8\x9bi anii 1549 \xc8\x99i 1551.'